पति गंदी फिल्में दिखा अप्राकृतिक संबंध बनाता, ससुर से शिकायत की तो वो भी... | JABALPUR MP NEWS - Bhopal Samachar | No 1 hindi news portal of central india (madhya pradesh)
पति गंदी फिल्में दिखा अप्राकृतिक संबंध बनाता, ससुर से शिकायत की तो वो भी... | JABALPUR MP NEWS
जबलपुर। धनवंतरि नगर निवासी एक महिला के साथ उसके पति ने अप्राकृतिक संबंध बनाते हुए उसे प्रताड़ित करना शुरू किया। वहीं उसके ससुर ने भी छेड़छाड़ शुरू कर दी। जबकि सास दहेज में रुपए की मांग कर प्रताड़ित कर रही है। जिससे तंग होकर महिला ने मामले की शिकायत थाने में की है। पुलिस ने आरोपितों पर मामला दर्ज कर तलाश शुरू कर दी है।
महिला थाने में पहुंचकर 24 वर्षीय महिला ने शिकायत दर्ज कराई कि उसका विवाह 2018 में हुआ था। विवाह के बाद से ही पति उसे अश्लील वीडियो दिखाकर अप्राकृतिक संबंध बनाने के लिए दबाव बनाता था। जब उसने विरोध किया, तो उसके साथ मारपीट करते हुए जबरदस्ती संबंध बनाए।
जब मामले की शिकायत ससुर और सास से की, तो किसी ने कुछ नहीं किया और ससुर ने उसके साथ अश्लील हरकतें करना शुरू कर दिया। वहीं सास दहेज में रुपए की मांग कर मारपीट करती है। जिससे तंग हो वह मायके चली गई और मामले की शिकायत थाने में की।